ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1261 

18 Οκτωβρίου 2000 

Στο ΦΕΚ 737/Τ.Β./2000 διορθώνεται η ημερομηνία του ΦΕΚ από τη λανθασμένη «8 Ιουνίου 2000» στην ορθή «14 Ιουνίου 2000» 


ΑΠΟΦΑΣΕΙ Σ 

Αριθ. 59555/2459 

Καθορισμός της διαδικασίας και του τρόπου σφράγισηςτων 
εγκαταστάσεων παροχής υγρών καυσίμων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 1 του Ν.Δ. 869/71 (Α' 79) «πε¬ 
ρί επιβολής διοικητικών και ποινικών κυρώσεων κατά των κυ¬ 
ρίων ή εκμεταλλευτών πρατηρίων διαθέσεως υγρών καυσί¬ 
μων και λοιπών συναφών εγκαταστάσεων, λειτουργουσών 
άνευ αδείας λειτουργίας ή κατά παράβασιν των όρων των 
κειμένων διατάξεων», όπως αυτές αντικαταστάθηκαν από 
την παράγραφο 2 του άρθρου 3 του Ν. 2465/97 (Α' 28), 

2. Τις διατάξεις του άρθρου 27 του Ν. 2081/1992 (Α'70) με 
το οποίο προστέθηκε το άρθρο 29Ατου Ν 1558/85 (Α' 154) 
και το οποίο αντικαταστάθηκε με την παρ. 2α του άρθρου 1 
του Ν. 2465/1997 (Α'38). 

3. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε, όπως περιγράφεται παρακάτω, τη διαδικα¬ 
σία και τον τρόπο σφράγισης των εγκαταστάσεων παροχής 
υγρών καυσίμων που βρίσκονται σε πρατήρια και σε σταθ¬ 
μούς αυτοκινήτων. Η διαδικασία αυτή αφορά τις περιπτώ¬ 
σεις που αυτά λειτουργούν είτε χωρίς άδεια, είτε μετά την 
λήξη του χρόνου που ισχύει η άδειά λειτουργίας τους , είτε 
μετά από την προσωρινή ή οριστική αφαίρεσή της: 

Ι.Εάν διαπιστωθεί ότι κάποια από τις παραπάνω εγκατα¬ 
στάσεις λειτουργεί χωρίς τη σχετική άδεια λειτουργίας ή ότι 
παραβιάζει τους όρους που προβλέπονται από τις διατάξεις 
που ισχύουν, σφραγίζεται, μετά από προειδοποίηση ενός 
μηνός, κατόπιν απόφασης, συνταγμένης σύμφωνα με το επι- 
συναπτόμενο υπόδειγμα «Α» στη παρούσα και με μέριμνα 
της αρμόδιας για τη χορήγηση της άδειας λειτουργίας υπη¬ 
ρεσίας Μεταφορών και Επικοινωνιών της Νομαρχιακής Αυ¬ 
τοδιοίκησης του τόπου, όπου βρίσκεται η εγκατάσταση, 

Σε περίπτωση που παρίσταται ανάγκη, η επιτροπή μπορεί 
να καλεί για συνδρομή την οικεία αστυνομική αρχή. 

Η παραπάνω απόφαση κοινοποιείται, στον ενδιαφερόμενο 
ιδιοκτήτη ή εκμεταλλευτή της εγκατάστασης, με απόδειξη. Επί¬ 
σης αποστέλλεται με απλή αλληλογραφία στην αρμόδια Νο¬ 
μαρχιακή Αυτοδιοίκηση, την αρμόδια Εισαγγελική Αρχή, για 
την άσκηση της ποινικής διώξης, που προβλέπεται στην παρ. 1 
του άρθρου 2 του ΝΔ. 869/71, στην αρμόδια Αστυνομική Αρχή, 


καθώς και στη Δ/νση της Εταιρείας Πετρελαιοειδών, τα προϊό¬ 
ντα της οποίας εμπορεύεται ο ιδιοκτήτης της εγκατάστασης. 

2. Αμέσως μετά τη λήξη της προθεσμίας που ορίζεται, κατά 
περίπτωση, στην προηγούμενη παράγραφο - που σκοπό έχει 
να μπορέσει ο ενδιαφερόμενος να διαθέσει τα τυχόν περισ¬ 
σεύματα καυσίμων και λοιπών εμπορευμάτων - επιτροπή που 
αποτελείται από τρεις υπαλλήλους της αρμόδιας Νομαρχια¬ 
κής Αυτοδιοίκησης, και ορίζεται με απόφαση του Νομάρχη, με¬ 
ταβαίνει στην εγκατάσταση και προβαίνει στη σφράγισή της. 

3. Η σφράγιση, που αναφέρεται στην προηγούμενη παρά¬ 
γραφο, γίνεται σε δύο διακεκριμένα σημεία της εγκατάστα¬ 
σης. Στον σωλήνα παροχής και στο σώμα όλων των αντλιών 
καυσίμων και επίσης και στο στόμιο πλήρωσης των δεξαμε¬ 
νών αποθήκευσης καυσίμων. 

Η σφράγιση του σωλήνα και των αντλιών παροχής καυσί¬ 
μων γίνεται με οποιονδήποτε πρόσφορο τρόπο πρόσδεσης 
του σωλήνα στο σώμα της αντλίας (π.χ. αγκύρωση του ακρο¬ 
στομίου παροχής «πιστόλι» πάνω στο άγκιστρο ανάρτησης 
του κλπ.) με γαλβανισμένο σύρμα διαμέτρου περίπου ενός (1) 
χιλιοστού, περιβάλλοντας με τρεις τουλάχιστον στροφές τό¬ 
σο το σημείο αγκύρωσης του στομίου του σωλήνα παροχής 
με το σώμα της αντλίας , όσο και τον ίδιο τον σωλήνα προσ- 
δένοντάς τον έτσι στο σώμα της αντλίας. Η παραπάνω πρόσ- 
δεση θα γίνεται με επαρκές τέντωμα του γαλβανισμένου σύρ¬ 
ματος, με τέτοιο τρόπο, ώστε να αποκλείεται η απομάκρυνση 
του σωλήνα παροχής από το σώμα της αντλίας, χωρίς να κα¬ 
ταστραφεί. Σε τρία τουλάχιστον διακεκριμένα σημεία της 
όλης πρόσδεσης θα τοποθετούνται συνηθισμένες μολυβδο- 
σφραγίδες, οι οποίες θα συμπιέζονται (σφραγίζονται) με χει- 
ρομοχλό (πένσα), ο οποίος θα έχει ανάγλυφες εγγραφές με 
την ένδειξη της Υπηρεσίας, που διενεργεί την σφράγιση. 

Επιπλέον, τόσον ο σωλήνας παροχής, ο οποίος προσδέ- 
θηκε με αυτόν τον τρόπο, όσον και το σώμα της αντλίας θα 
περιβάλλονται με αυτοκόλλητη ταινία του Εμπορίου, οι συν¬ 
δέσεις της οποίας θα προσδένονται με γαλβανισμένο σύρ¬ 
μα, το οποίο θα ασφαλίζεται, όπως παραπάνω, με μολυβδο- 
σφραγίδα. 

Η σφράγιση, του στομίου πλήρωσηςτων δεξαμενών αποθή¬ 
κευσης υγρών καυσίμων, θα γίνεται με την πρόσδεση, με γαλ- 
βανισμένο σύρμα, του πώματος αυτού με το στόμιο, με οποι- 
ονδήποτε πρόσφορο τρόπο,όπως π.χ περιβάλλοντας πώμα 
και στόμιο με δύο τουλάχιστον στροφές και ασφαλισμένο με 
μία τουλάχιστον μολυβδοσφραγίδα, όπως παραπάνω. 

4. Στο τέλος της διαδικασίας σφράγισης της προηγούμε¬ 
νης παραγράφου συντάσσεται «Πρακτικό σφράγισης» ως το 
επισυναπτόμενο υπόδειγμα «Β», το οποίο υπογράφεται από 
τους υπαλλήλους της επιτροπής σφράγισης της παραγρά- 

φου 2 και από τον κύριο ή εκμεταλλευτή της εγκατάστασης, 
η οποία σφραγίσθηκε. 

5. Το αργότερο σε πέντε μέρες, από την μέρα της σφράγι¬ 
σης, ο ιδιοκτήτης ή ο εκμεταλλευτής της εγκατάστασης που 
σφραγίσθηκε, είναι υποχρεωμένος να τοποθετήσει, μπρο¬ 
στά στην είσοδό της, πινακίδα διαστάσεων 1.00 χ 0,60μ. η 
οποία θα έχει την ένδειξη «ΚΛΕΙΣΤΟ - ΣΦΡΑΓΙΣΘΗΚΕ ΑΠΟ 
ΤΗ ΝΟΜΑΡΧΙΑΚΗ ΑΥΤΟΔΙΟΙΚΗΣΗ». 

6. Η αποσφράγιση των εγκαταστάσεων, που αναφέρεται η 
απόφαση αυτή, γίνεται, μετά από αίτηση του ενδιαφερομέ¬ 
νου εκμεταλλευτή ή ιδιοκτήτη στην Αρχή που εξέδωσε την 
απόφαση σφράγισης, από υπάλληλο της Νομαρχιακής Αυ¬ 
τοδιοίκησης, μετά από σχετική «πράξη αποσφράγισης» η 
οποία εκδίδεται από την παραπάνω αρμόδια αρχή, και ως το 
επισυναπτόμενο υπόδειγμα «Γ» και κοινοποιείται στον ενδια¬ 
φερόμενο, στην αρμόδια Νομαρχιακή Αυτοδιοίκηση, καθώς 
και στην Διεύθυνση της Εταιρείας Πετρελαιοειδών, της οποί¬ 
ας τα προϊόντα εμπορεύεται ο ιδιοκτήτηςτης εγκατάστασης. 

Η πράξη αποσφράγισης εκδίδεται στις παρακάτω περι¬ 
πτώσεις: 

α) Μετά την λήξη της ποινής για προσωρινή αφαίρεση της 
άδειας λειτουργίας. 

β) Μετά την χορήγηση άδειας λειτουργίας στην εγκατά¬ 
σταση που σφραγίστηκε, επειδή δεν είχε τέτοια άδεια 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑΚΗ ΑΥΤΟΔ/ΣΗ 
.ΜΕΤΑΦΟΡΩΝ & ΕΠΙΚ/ΝΙΩΝ 


γ) Μετά από αίτηση του ιδιοκτήτη ή του εκμεταλλευτή των 
εγκαταστάσεων, εφ’ όσον δηλώσει υπεύθυνα σύμφωνα με 
τις διατάξεις του Ν. 1599/86 ότι προτίθεται να προβεί στην 
αποξήλωση και απομάκρυνση των εγκαταστάσεων. 

7. Μετά την αποσφράγιση, η οποία γίνεται με την αποκοπή 
του γαλβανισμένου σύρματος και της πλαστικής ταινίας και 
την απομάκρυνσή τους, συντάσσεται «πρακτικό αποσφρά¬ 
γισης» ως το επισυναπτόμενο υπόδειγμα «Δ», το οποίο υπο¬ 
γράφεται από τον υπάλληλο της Νομαρχιακής Αυτοδιοίκη¬ 
σης, που πραγματοποίησε την αποσφράγιση. 

8. Όσοι παραβαίνουν τις διατάξεις αυτής της απόφασης 
διώκονται και τιμωρούνται σύμφωνα με το άρθρο 458 του 
Ποινικού Κώδικα 

9. Από την έναρξη ισχύος της παρούσας, καταργούνται οι 
18210/71 και41232/71 ΚΥΑ των Υπουργών Συγκοινωνιών και 
Δημόσιας Τάξης. 

10. Επισυνάπτονται στην παρούσα και αποτελούν αναπό¬ 
σπαστο τμήμα αυτής τα υποδείγματα Α, Β, Γ και Δ. 

11. Η απόφαση αυτή ισχύει από την δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Αθήνα, 26 Σεπτεμβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΥΠΟΔΕΙΓΜΑ Α' 
. 200 .... 


. ΑΠΟΦΑΣΗ 

ΘΕΜΑ: Σφράγιση εγκαταστάσεων παροχής καυσίμων. 

Έχοντας υπόψη: 

1. Τις διατάξεις του αρθρ. 1 του Ν.Δ. 869/71 «περί επιβολής διοικητικών και ποινικών κυρώσεων κατά των κυρίων ή εκμε¬ 
ταλλευτών πρατηρίων διαθέσεως υγρών καυσίμων και λοιπών συναφών εγκαταστάσεων λειτουργουσών άνευ αδείας λει¬ 
τουργίας ή κατά παράβασιν των όρων των κειμένων διατάξεων» όπως αυτές αντικαταστάθηκαν από το άρθρο 3 του Ν. 
2465/97 (ΦΕΚ28Α'). 

2. Την αριθ.απόφαση του Υπουργού Μεταφορών και Επικοινωνιών «καθορισμός της διαδικασίας και του τρόπου 

σφράγισης των εγκαταστάσεων παροχής υγρών καυσίμων». 

3. Το γεγονός ότι: 

(α'. περίπτωση: στ.και στην οδό.αριθ.λειτουργεί πρατήριο 

ή στον σταθμό αυτοκινήτων που βρίσκεται στ.και στην οδό.αριθ.λειτουργούν 

αντλίες παροχής υγρών καυσίμων χωρίς την άδεια λειτουργίας την οποία προβλέπουν οι ισχύουσες διατάξεις) 

(β'.περίπτωση: η άδεια λειτουργίας, η οποία χορηγήθηκε με την αριθ.απόφασή μας, του πρατηρίου καυσίμων 

στ.και στην οδό.αριθ., ή η άδεια λειτουργίας των αντλιών πα¬ 
ροχής καυσίμων, οι οποίες είναι εγκατεστημένες στο σταθμό αυτοκινήτων που βρίσκεται στ.και στην οδό 

.αριθ., έληξε από.και δεν ανανεώθηκε). 

(γ'.περίπτωση: η άδεια λειτουργίας, η οποία χορηγήθηκε με την αριθ.απόφασή μας, του πρατηρίου καυσίμων 

στ.και στην οδό.αριθ., ή η άδεια λειτουργίας των αντλιών 

παροχής καυσίμων, οι οποίες είναι εγκατεστημένες στον σταθμό αυτοκινήτων που βρίσκεται στ.και στην 

οδό.αριθ., αφαιρέθηκε (προσωρινά ή οριστικά) με την αριθ.απόφασή μας), 

αποφασίζουμε: 

1. Τη σφράγιση των εγκαταστάσεων παροχής καυσίμων οι οποίες λειτουργούν στο όνομα.(στο 

πρατήριο καυσίμων στ.και επί της οδού.αριθ.ή εντός του σταθμού αυτοκι¬ 
νήτων στ.και επί της οδού.αριθ.) 

2. Η σφράγιση των παραπάνω εγκαταστάσεων θα πραγματοποιηθεί μετά ένα μήνα από την κοινοποίηση της παρούσης και 

σύμφωνα με όσα ορίζονται στην αριθ.απόφαση του Υπουργού Μεταφορών και Επικοινωνιών. 

3. Ο ιδιοκτήτης ή εκμεταλλευτής των παραπάνω εγκαταστάσεων, στον οποίο κοινοποιείται η παρούσα απόφαση, με από¬ 
δειξη, είναι υποχρεωμένος: 

α) εντός είκοσι πέντε ημερών, το αργότερο, απάτην κοινοποίηση της απόφασης, να εκκενώσει τις δεξαμενές καυσίμων, 
β) να παρευρίσκεται κατά τη σφράγιση των εγκαταστάσεων, για να συνυπογράψει το πρακτικό σφράγισης που θα συντα¬ 
χθεί, αφού ειδοποιηθεί έγκαιρα με κάθε πρόσφορο μέσο από την αρμόδια Υπηρεσία. 

γ) το αργότερο σε πέντε μέρες από την ημέρα της σφράγισης, να τοποθετήσει, στην είσοδό των εγκαταστάσεων, πινακίδα 
διαστάσεων 1.00 χ 0,60μ. η οποία θα φέρειτην ένδειξη «ΚΛΕΙΣΤΟ - ΣΦΡΑΓΙΣΘΗΚΕ ΑΠΟ ΤΗΝ ΝΟΜΑΡΧΙΑΚΗ ΑΥΤΟΔΙΟΙΚΗΣΗ». 

Αν ο ιδιοκτήτης ή εκμεταλλευτής των εγκαταστάσεων, που πρόκειται να σφραγιστούν , παραβεί τα παραπάνω, διώκεται 
και τιμωρείται σύμφωνα με το άρθρο 458 του Ποινικού Κώδικα. 

ΥΠΟΔΕΙΓΜΑ Β' 


ΠΡΑΚΤΙΚΟ ΣΦΡΑΓΙΣΗΣ 

Στ. σήμερα την . και ώρα . οι υπογραφόμενοι α) . 

.(ονοματεπώνυμο - ιδιότητα) β).και γ)., υπάλληλοι της Νομαρχιακής 

Αυτοδιοίκησης.αποτελούντες επιτροπή και ενεργώντας κατ’ εντολή του., ενηργή- 

σαμε, παρουσία και του.(ιδιοκτήτη ή εκμεταλλευτή) του (πρατηρίου καυσίμων ή σταθμού αυτοκινή¬ 

των) τη σφράγιση των (προ ή εντός) αυτού εγκατεστημένων αντλιών και δεξαμενών παροχής υγρών καυσίμων ,που βρίσκε¬ 
ται στ.και στην οδό.αριθ., 

Αναλυτικά: 

1. Αντλίες (τύπος και αριθμός) 

1 . 

2 . 

3. 

4 

5 

II.Δεξαμενές (είδος καυσίμου, χωρητικότητα) 

1 . 

2 . 

3 

4 

5. 

Η σφράγιση των παραπάνω εγκαταστάσεων έγινε σύμφωνα με όσα ορίζονται στην παράγραφο .της αριθ. 

.απόφασης του Υπουργού Μεταφορών και Επικοινωνιών 

Οι Ο 

ενεργήσαντες την σφράγιση (ιδιοκτήτης ή εκμεταλλευτής των εγκαταστάσεων) 

α) 

β) 

Υ) 


ΕΛΛΗΝΙΚΗ ΔΗΜΟΚΡΑΤΙΑ ΥΠΟΔΕΙΓΜΑ Γ. 

ΝΟΜΑΡΧΙΑΚΗ ΑΥΤΟΔ/ΣΗ .200. .. 

Δ/ΝΣΗ ΜΕΤΑΦΟΡΩΝ & ΕΠΙΚΟΙΝΩΝΙΩΝ 


. ΑΠΟΦΑΣΗ 

ΘΕΜΑ: Αποσφράγιση εγκαταστάσεων παροχής υγρών καυσίμων 

Έχοντας υπόψη: 

1. Την από.αίτηση, που μας υποβλήθηκε από τον., για την αποσφράγιση 

των εγκαταστάσεων παροχής υγρών καυσίμων (στο πρατήριο καυσίμων που βρίσκεται στ.στην οδό 

.αριθ.ή εντός του σταθμού αυτοκινήτων στ.στην οδό. 

.) προκειμένου [αιτιολογία] 


2. Την αριθ.απόφασή μας, για τη σφράγιση των παραπάνω εγκαταστάσεων. 

3. Τις διατάξεις της παραγράφου.(περιπτώσεις.ή.ή.) της αριθ.απόφασης του Υπουργού Μετα¬ 

φορών και Επικοινωνιών «Καθορισμός της διαδικασίας και του τρόπου σφράγισης των εγκαταστάσεων παροχής καυσίμων», 

αποφασίζουμε: 

1. Εγκρίνουμε την αποσφράγιση των εγκαταστάσεων (στο πρατήριο καυσίμων στ.και επί της 

οδού.αριθ.ή εντός του σταθμού αυτοκινήτων στ.και στην οδό 

.αριθ.). 

2. Η αποσφράγιση των εγκαταστάσεων να γίνει από υπάλληλο της Νομαρχιακής Αυτοδιοίκησης (.) σύμφω¬ 
να με όσα ορίζονται στηνπαραγρ.της αριθ.απόφασηςτου Υπουργού Μεταφορών και Επικοινωνιών, το σχε¬ 

τικό δε πρακτικό αποσφράγισης να μας υποβληθεί, το αργότερο, την επόμενη από την αποσφράγιση των εγκαταστάσεων 
ημέρα. 

[αιτιολογία] Αιτιολογείται πλήρως η αιτία της αποσφράγισης π.χ. «προκειμένου ο εκμεταλλευτής να προβεί στην αποξή¬ 
λωση και απομάκρυνση των εγκαταστάσεων παροχής υγρών καυσίμων» ή «προκειμένου να επαναλειτουργήσει η εγκατά¬ 
σταση λόγω.» 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Δ' 


ΠΡΑΚΤΙΚΟ ΑΠΟΣΦΡΑΓΙΣΗΣ 


Στ.σήμερα. και ώρα.ο υπογραοόμενος 

μαρχιακής Αυτοδιοίκησης.ενεργώντας κατ'εντολή του ... 

τήριο καυσίμων ή σταθμό αυτοκινήτων) που βρίσκεται στ. 

.αριθ., σύμφωνα με την αριθ., απόφαση της. 

παρακάτω εγκαταστάσεων: 

ί. Αντλίες (τύπος και αριθμός) 

1 . 

2 . 

3. 

4 

5 


μ. Δεξαμενές (καύσιμα - χωρητικότητα) 

1 . 

2 . 

3. 

4 

5 

Ο 

ενεργήσας την αποσφράγιση 


., υπάλληλος της Νο- 

., αφού προσήλθα στο (πρα- 

επί της οδού. 

.ενήργησα την αποσφράγιση των 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















